అమెరికాలోని నార్త్వెస్ట్రన్ వర్సిటీ పరిశోధకుల వెల్లడివాషింగ్టన్, జూలై 27: మనం గ్రహాంతరవాసుల కోసం వెతుకుతున్నాంగానీ.. నిజానికి మనమే గ్రహాంతరవాసులమా? వేరే గ్రహాలు కాదు.. ఏకంగా వేరే గెలాక్సీల నుంచి కొట్టుకొచ్చిన అణువులతో పుట్టిన జీవులమా? సుదూరతీరాల్లో ఉన్న పాలపుంతలు తారామండలాల నుంచి గెలాక్టిక్ వాయువులు విశ్వంలో తోసుకొచ్చిన పదార్థాలతో మనం తయారయ్యామా? అమెరికాలోని నార్త్వెస్ట్రన్ యూనివర్సిటీ శాస్త్రవేత్తలు ఈ ప్రశ్నలన్నింటికీ దాదాపు అవుననే సమాధానమిస్తున్నారు. మనం ఉంటున్న మిల్కీ వే గెలాక్సీ సహా అసలు పాలపుంతల్లో పదార్థం ఎక్కడినుంచి వచ్చిందనే అంశంపై సూపర్కంప్యూటర్ సిమ్యులేషన్స్ ఆధారంగా వారు చేసిన రిసెర్చ్లో అనూహ్యమైన ఈ వివరాలు వెల్లడయ్యాయి. సూపర్నోవా పేలుళ్లు సంభవించినప్పుడు గెలాక్సీల నుంచి విస్తారమైన వాయువులు బలంగా వెలువడతాయి. ఆ గెలాక్టిక్ వాయువులు  అణువులను ఒక గెలాక్సీ నుంచి మరో గెలాక్సీవైపునకు నెడతాయి. ఈ ‘ఇంటర్గెలాక్టిక్ సరఫరా’ అనేది నార్త్వెస్ట్రన్ వర్సిటీ శాస్త్రవేత్తల రిసెర్చ్లో బయటపడ్డ కొత్త విషయం. ఈ పరిశోధన ప్రకారం చూస్తే మనల్ని మనం రోదసి యాత్రికులుగా, వేరే గెలాక్సీ నుంచి వలసవచ్చిన వారిగా భావించుకోవచ్చు’’ అని వర్సిటీకి చెందిన పోస్ట్డాక్టొరల్ ఫెలో డేనియల్ ఏంజెల్స్ పేర్కొన్నారు. ‘‘మన భూగోళం ఉంటున్న సౌరవ్యవస్థలో, భూమ్మీద నివసిస్తున్న మనలో, మన చుట్టూ ఉన్న వాతావరణంలోని అణువుల్లో సగం.. పదిలక్షల కాంతి సంవత్సరాల ఆవల ఉన్న గెలాక్సీల నుంచి వచ్చినవే’’నని ఆ వర్సిటీకే చెందిన మరొక ప్రొఫెసర్ తెలిపారు.
americaloni northwestran versity parisodhakula velladivashingtan, juulai 27: manam grahantaravasula kosam vetukutunnaamgaanii.. nijaaniki maname grahantaravasulama? vere grahalu kaadu.. ekamgaa vere gelaxila nunchi kottukochina anuvulatho puttina jeevulama? suduuratiiraalloo unna paalapuntalu taaraamandalaala nunchi gelactic vaayuvulu vishwamlo tosukochina padaarthaalatho manam tayarayyama? americaloni northwestran university saastravettalu ee prasnalannintiki daadaapu avunane samaadhaanamistunnaaru. manam untunna milki vee gelaxy sahaa asalu paalapuntallo padaartham ekkadinunchi vachindane amsampai supercompeutr simulations aadhaaramgaa vaaru chesina reserchlo anoohyamaina ee vivaraalu velladayyaayi. suparnova paelullu sambhavinchinappudu gelaxila nunchi vistaaramaina vaayuvulu balangaa veluvadataayi. aa gelactic vaayuvulu  anuvulanu oka gelaxy nunchi maro gelaakseevaipunaku nedataayi. ee ‘intergelactic sarafara’ anedi northwestran versity saastravettala reserchlo bayatapadda kotta vishayam. ee parisodhana prakaaram chuste manalni manam rodasi yaatrikulugaa, vere gelaxy nunchi valasavacchina vaarigaa bhavinchukovachhu’’ ani varsiteeki chendina postdactoral phelo danial angels perkonnaru. ‘‘mana bhoogolam untunna souravyavasthalo, bhoommeeda nivasistunna manalo, mana chuttu unna vaataavaranamlooni anuvullo sagam.. padilakshala kaanti samvatsaraala aavala unna gelaxila nunchi vachinave’’nani aa varsiteeke chendina maroka professor telipaaru.